als_Latn dik_Latn sag_Latn
Partia Bashkimi për Integrim e Ali Ahmetit bëri një deklaratë më të gjatë, një ditë pas vendimit të kryesisë për të dalë nga qeveria e Niloka Gruevskit.
Nuk përmendet direkt përgjimi i bisedës së pretenduar të Deputetes Ermira Mehmeti me Zv/kryeministrin Musa Xhaferri, por thuhet se të gjitha këto publikime janë tërësisht të pavërteta dhe të montuara.
BDI fton qytetarët që mos të bien pre e atyre që i quan “kriminelë dhe qendra tradicionalisht antishqiptare të cilët po shantazhojnë njerëz të jetës publike, biznizmenë, politikanë dhe të tjerë me montime të krijuara në fabrika të ndryshme aferash.
Një ditë më pas, VMRO-DPMNE, partneri i koalicionit qeverisë të BDI -së, ka vendosur të mos komentojë hapat e partisë së Ali Ahmeti.
Ndërsa Partia Demokratike Shqiptare e Menduh Thaçit e ka quajtur hipokrizi vendimin e BDI -së, për tërheqjen e ministrave.
Ndërkohë subjektet politike shqiptare që nuk janë pjesë e Kuvendit të Maqedonisë kanë theksuar se, dorëheqja e ministrave shqiptarë nga qeveria shkon në favor të VMRO – DPMNE-së. Ndërsa LSDM, partia kryesore e opozitës tha se, Ahmeti në këtë mënyrë thelloi krizën politike në Maqedoni.
Deklarata e plotë e BDI –së mbi tërheqjen e ministrave nga qeveria:
Në mbledhjen e mbrëmshme të Kryesisë Qëndrore të Këshillit të Përgjithshëm të Bashkimit Demokratik për Integrim, u vendos njëzëri që të gjithë Ministrat dhe Zëvendës Ministrat e BDI – së në Qeverinë e Maqedonisë, të dorëzojnë dorëheqje të parevokueshme gjatë ditës së sotme dhe që të gjitha kompetencat për vendimmarrje të mëtejshme janë në duart e liderit Ali Ahmeti për të rishqyrtuar politikat tona në ditët në vijim dhe për të vendosur për të ardhmën.
Që nga fillimi i krizës politike në vend, Bashkimi Demokratik për Integrim, ka luajtur rol konstruktiv drejt arritjes së zgjidhjes, si dhe ka dhënë kontribut kyç në miratimin e marrëveshjes së Shkupit, në mënyrë që të rikthehet stabiliteti dhe siguria në vend.
BDI gjithashtu ka punuar me përkushtim të madh në zbatimin e reformave sistemore që rrjedhin nga marrëveshja dhe me të cilat, ndër të tjera u themelua edhe institucioni i Prokurorisë Speciale me mandat të përkufizuar qartë për përndjekjen e veprave që burojnë nga materialet e përgjuara, si dhe u instalua një qeveri e gjerë për zbatimin e zgjedhjeve të jashtëzakonshme në vend.
BDI ka investuar dhe ka dhënë kontribut të pamohueshëm në këtë proces, shpesh dhe gati gjithmonë në dëm të vetin, por në dobi të shtetit dhe shoqërisë, sepse besoi me përkushtim në procesin e reformimit të mendësisë dhe të institucioneve.
Por, me keqardhje konstatojmë që ky proces tashmë është kompromentuar fillimisht si pasojë e prodhimit të mijëra përgjimeve të paligjshme dhe më pas edhe të distribuimit të tyre në duar të krimineleve me qëllim të keqpërdorimit nëpërmjet të fabrikave të aferave.
Procesi u kompromentua edhe si pasojë e paralizimit institucional dhe mosreagimit të drejtorive kompetente për të parandaluar degjenerimin e të gjitha përpjekjeve tona për të vendosur sistem të kontrollit të ndërsjellë si dhe hetimit institucional të përmbajtjes së përgjimeve dhe bartje të përgjegjësisë për çdo keqbërje.
Ky hap i jonë është vazhdimësi e përpjekjeve tona të pareshtura për demokraci dhe për një sistem të reformuar shoqëror dhe politik, me ç’rast shprehim edhe indinjatë të thellë për prodhimin, tregëtimin dhe distribiumin e audio materialeve të montuara që fabrikohen me tendencë të dëmtimit të procesit dhe rënimit të përpjekjeve për reforma sistemore.
Që nga nisja e zbulimit të përgjimeve joligjore nga opozita maqedonase, Bashkimi Demokratik për Integrim, ka kërkuar që të botohet çdo bisedë autentike joligjore, që ka të bëjë me krim dhe keqpërdorim të detyrës, por në mungesë të materialeve të tilla të cilat denoncojnë korrupsion ose krim nga ana e anëtarëve të BDI, qëndrat që e luftojnë BDI – në që nga viti 2002, po prodhojnë montime dhe fabrikime të përgjimeve, të cilat janë absolutisht të papranueshme dhe paraqesin metodën më të ulët dhe jonjerëzore të sulmeve politike dhe personale.
Që nga themelimi i BDI – së dhe nga pamundësia t’a dobësojnë përkrahjen absolute qytetare për Ali Ahmetin dhe BDI – në, qarqe të caktuara prodhojnë falsifikate të njëpasnjëshme, duke përfshirë dosje të fabrikuara, afera korruptive të paqëna, dhe biseda të montuara, si mjet i fundit për ta luftuar besimin e palëkundur të shqiptarëve ndaj BDI – së dhe për ta dobësuar faktorin politik shqiptar në Maqedoni.
BDI i denoncon këto publikime si tërësisht të pavërteta, të montuara dhe prandaj ftojmë qytetarët që mos të bien pre e kriminelëve dhe qendrave tradicionalisht antishqiptare të cilët po shantazhojnë njerëz të jetës publike, biznismenë, politikanë dhe të tjerë me montime të krijuara në fabrika të ndryshme aferash dhe nëpërmjet këtyre krimeve të paskrupullta po përpiqen që të rënojnë procesin demokratizues nga i cili kanë dobi të gjithë qytetarët.
BDI kërkon nga institucionet e vendit, në veçanti Ministrinë e Punëve të Brendshme dhe Prokurorinë Publike që të ndërmarrin masa të menjëhershme për t’i arrestuar falsifikatorët, distribuesit dhe botuesit e përgjimeve të montuara, ndërsa njëkohësisht, si pasojë e dështimit institucional dhe manipulimit politik, BDI nuk merr asnjë përgjegjësi të vetme për daljen e situatës nga kontrolli institucional dhe mundësisë së zbatimit individual të gjyqësisë dhe drejtësisë.
BDI fton njëkohësisht edhe Prokurorinë Speciale që të kyçet menjëherë në hetimin e këtij krimi të rëndë, i cili po synon dëmtimin personal publik të figurave shoqërore dhe po cënon edhe punën e këtij institucioni, i cili ka përgjegjësinë ligjore për bisedat e përgjuara të cilat tashmë po tregëtohen dhe po përpunohen në tregun e zi gjithandej në rajon.
Por, për arsye të së mirës së përbashkët të shoqërisë, procesin e reformit sistemor do ta çojmë deri në fund sepse vetëm zbatimi i reformave e bën këtë vend më të qëndrueshem dhe jo peng të fabrikantëve dhe krimineleve në nëntokë dhe në politikë.
BDI nuk është shkaktare e krizës, por është zëri i arsyes dhe promotor i zgjidhjes dhe tashmë viktimë e devalvimit dhe kompromitimit të procesit. Prandaj dhe vendosi t’i tërheqë të gjithë anëtarët e vet aktual nga pushteti ekzekutiv dhe nuk do të tolerojë degjenerim të procesit, cënim të gjykimit të sovranit, instalim në skenën të poltronistëve të nëntokës, si dhe njëkohësisht fton qytetarët që mos të bien pre e asnjë montimi, krimi, shpifjeje ose përpjekjeje që bëhet qëllimisht për ta dëmtuar procesin reformues nëpërmjet provokimit të reagimit joracional nga ana e Bashkimit Demokratik për Integrim.
Bashkimi Demokratik për Integrim mbrëmë demonstroi unitet absolut të rradhëve të veta, si dhe mobilizim maksimal për ta luftuar të keqën që po i gatuhet shqiptarëve nga qëndra që nuk ia duan të mirën as shqiptarëve, as vendit, e as rajonit./tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn